സൗജന്യ യാത്ര പ്രഖ്യാപിച്ച് അബുദാബി ഷട്ടില് ബസ് അബുദാബി : രാജ്യത്ത് വിനോദ സഞ്ചാരികള്ക്കും സന്ദര്ശകര്ക്കും സൗജന്യ ബസ് സര്വീസ് പ്രഖ്യാപിച്ച് അബുദാബി. എമിറേറ്റിലെ 9 വിനോദ സഞ്ചാര കേന്ദ്രങ്ങളെയും 9 ഹോട്ടലുകളെയും ബന്ധിച്ചാണ് വിസിറ്റ് അബുദാബി ഷട്ടില് ബസ് എന്ന പുതിയ സര്വീസ് തുടങ്ങിയത്. 2 റൂട്ടുകളിലായി 18 സ്റ്റോപ്പുകളുണ്ടാകും. ദുബായ് എക്സ്പോ 2020 കാണാനും അബുദാബി നഗരത്തില്നിന്ന് സൗജന്യ യാത്ര ഒരുക്കുന്നുണ്ടെന്ന് സാംസ്കാരിക, വിനോദസഞ്ചാര വകുപ്പ് ഡിസിടി അറിയിച്ചു. യാസ് ദ്വീപ്, സാദിയാത്ത് ദ്വീപ്, ജുബൈല് ദ്വീപ്, അബുദാബി ടൗണ് സെന്റര്, ഗ്രാന്ഡ് കനാല് എന്നിവയാണ് ആദ്യ ഘട്ടത്തില് പദ്ധതിയില് ഉള്ക്കൊള്ളിച്ചിരിക്കുന്നത്. വൈകാതെ കൂടുതല് സ്ഥലങ്ങള് ഉള്പ്പെടുത്തി സേവനം വിപുലീകരിക്കും. നിലവില് 11 ബസുകള് നഗരം ചുറ്റിക്കറങ്ങി സന്ദര്ശകര്ക്ക് ആസ്വാദ്യമാക്കും .വിസിറ്റ് അബുദാബി https:visitabudhabi.ae വെബ് സൈറ്റിലൂടെ വ്യക്തിഗത വിവരങ്ങള് നല്കി സൗജന്യ ബസ് ടിക്കറ്റ് ബുക്ക് ചെയ്യാം. വിനോദസഞ്ചാരികള് താമസിക്കുന്ന ഹോട്ടലിന്റെ ബുക്കിങോ ഏതെങ്കിലും വിനോദസഞ്ചാര കേന്ദ്രങ്ങളിലെ ടിക്കറ്റോ ഉള്ളവര്ക്കാണ് ബുക്ക് ചെയ്യാനാവുക.The post സൗജന്യ യാത്ര പ്രഖ്യാപിച്ച് അബുദാബി ഷട്ടില് ബസ് first appeared on MalayalamExpressOnline.